  Виталий Пронин 16-тӥ оштолэзе Удмурт кун университетын премьера ортчиз. Егитъёслэн «Ватка» театральной студизы кема дасям «Дон Жуан» спектакльзэ удмурт кылын возьматӥз. Пьесаез берыктӥз но пуктӥз режиссёр Василий Ушаков. "Ватка" студиысь актёръёсТуспуктӥз С. ХохряковаМон 3 ар ӵоже студие ветлӥсько ни. Пьеса азьло аръёсынлэсь пӧртэмгес, малы ке шуоно бадӟым, дасяськонэз трос. Ми, огшоры студентъёс, сцена вылын шудыны дышетскемын ӧвӧл. Озьы ке но студиын артист луон сярысь льӧль малпанмылы матын луиськомы. Тани премьера нунал вуиз! Кышкыт, сюлэм йыгаське, йыр пушкын кин ке лушкем сипыртэ: «Кылъёсты гинэ вунэтоно ӧвӧл». Премьераез эшъёсмы но дышетӥсьёсмы учкыны лыктӥзы, ми понна сюлмаськемзэс ас вылам шӧдӥ. Лыктэменызы гинэ но соос сыӵе яратон сётӥзы! Сцена вылэ потыса, ми но вань яратэммес возьматыны тыршимы, котькуд учкись «Вау!» мед шуоз. Сцена вылэ потӥськод, 10 секунд ортче но, шӧдӥськод - тон актёр. Тон вань быгатонлыкъёстэ, вань кужымдэ огазеяса, та секундысен героедлэн улонэныз улыны кутскиськод. Мон Клавдия Васильевнаез шудӥ. Егит дыръяз со актриса вал, нош али со вунэтэмын. Табере со Дон Жуанлэн юртъер котыраз утялске, Дон Жуан солы пиез кадь потэ. Рольме дасякум, туж бадӟым шуг-секытъёсын ӧй пумиськылы, малы ке шуоно та роль мыным матын луиз, мон шӧдӥ, ми героиняен ог-огмылы кельшиськомы шуыса. Аслам сямъёсы вылэ пыкъяськыса ик, Клавдия Васильевнаез учкисьлы усьтыны тырши. Шудӥсько, монэ серекъяло, мыным чабо, мылкыд эшшо но бурдъяське. Кыӵе шумпотымон вылэм адӟыны, куке тынад учкисед пальпотыса, капчи мылкыдын кошке. Валаськод - тон ӟечок. Ми, актёръёс, лэсьтӥмы данъяськымон уж. Сое луэ учкыны, со сярысь луэ вераськыны. «Ватка» студилэн историяз та эшшо одӥг тунсыко вамыш. Со понна Василий Серафимовичлы бадӟым тау верано. Со котьку ми понна анай но, атай но. Виолетта Анисимова Туспуктэм: Софья Хохрякова  